text: Flere e-bøger til danskerne
  26 januar 2015 kl. 14.40
  Nu kan borgerne i alle kommuner læse endnu flere gode romaner som e-bøger eller lytte til dem som lydbøger på tablets eller smartphones.
  Landets biblioteker åbner nemlig for adgang til efterspurgt litteratur som e-bøger og lydbøger, når udbuddet af titler i den digitale udlånsportal eReolen forøges med ca. 4.000 titler fra de større danske forlag.
  Dermed får borgerne nye muligheder for digitalt at låne e-bøger og lydbøger fra forlag og forfattere, som de ikke tidligere har haft adgang til.
  De nye e-bøger er blandt andet fra populære forfattere som Michael Katz Krefeld, Klaus Rifbjerg og Kim Fupz Aakeson.
  For at få adgang til at låne e-bøger skal man være oprettet som låner, og have en fire-cifret pin-kode.
  Man kan blive oprettet på sit lokale bibliotek.
  Fakta om eReolen
  eReolen har siden november 2011 været folkebibliotekernes fælles e-bogstjeneste. Der er nu adgang ca. 9.000 e-bøger fra både store og mindre forlag. Der kommer løbende nye e-bøger og senere i 2015 bliver det også muligt at låne engelske e-bøger
  
  